Для мяне няправільная пазіцыя, што беларускасць — гэта нейкая местачковасць. Для мяне асабіста беларускасць — гэта шляхетнасць. Беларускую мову трэба ўжываць інтэлігентна, не варта зводзіць яе да нейкай другаснай мовы. Падчас кампаніі “Час упэўненых” мы хваляваліся, наколькі будзе ўспрынятая беларуская мова, таму што аўдыторыя, на якую была разлічаная кампанія, — гэта кліенты са статусам, з высокім прыбыткам і вялікай упэўненасцю ў сабе. У выніку водгукі былі проста шыкоўныя, а “Час упэўненых” дагэтуль успамінаюць добрым словам.